GTB รายได้เพิ่ม-ค่าใช้จ่ายลด อวดกำไร Q3/59 โตเกือบ 30%
GTB รายได้เพิ่ม-ค่าใช้จ่ายลด อวดกำไร Q3/59 โต 29% มาที่ 35.37 ลบ. จากปีก่อนที่มีกำไร 27.40 ลบ. ขณะที่ 9 เดือนแรกมีกำไร 36.31 ลบ. ลดลง 30% จากปีก่อนที่มีกำไร 52.03 ลบ.
15 พ.ย. 2559

บริษัท เจตาแบค จำกัด (มหาชน) หรือ GTB รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 35.37 ล้านบาท หรือมีกำไรสุทธิ 0.04 บาทต่อหุ้น เพิ่มขึ้น 29.08% จากช่วงเดียวกันของปีก่อนที่มีกำไรสุทธิ 27.40 ล้านบาท หรือมีกำไรสุทธิ 0.05 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 36.31 ล้านบาท หรือมีกำไรสุทธิ 0.04 บาทต่อหุ้น ลดลง 30.22% จากช่วงเดียวกันของปีก่อนที่มีกำไรสุทธิ 52.03 ล้านบาท หรือมีกำไรสุทธิ 0.11 บาทต่อหุ้น
โดยกำไรในไตรมาส 3/59 ที่เพิ่มขึ้นจากช่วงเดียวกันของปีก่อนเนื่องจาก บริษัทมีรายได้ตามสัญญา และรายได้จากการขายรวมถึงการบริการเพิ่มขึ้น ขณะที่ค่าใช้จ่ายในการขายและบริหารลดลง